b'\n_START_ARTICLE_\nCiril Poto\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nPoto\xc4\x8dnik je obiskoval ljudsko \xc5\xa1olo v \xc5\xa0kofji Loki, gimnazijo pa v Kranju (2 razr.) in Zavodu sv. Stanislava v \xc5\xa0entvidu pri Ljubljani kjer je 1913 maturiral. Nato je v Ljubljani nadaljeval s \xc5\xa1tudijem bogoslovja in bil 1917 posve\xc4\x8den v duhovnika. Jeseni 1917 je \xc5\xa1el v Avgu\xc5\xa1tinej na Dunaj, bil 1918 kaplan na Trati, 1919\xe2\x80\x931922 spiritual v Zavodu sv. Stanislava. Leta 1921 je bil na Dunaju promoviran za dr. theol., 1922\xe2\x80\x931937 spiritual v ljubljanskem bogoslovnem semeni\xc5\xa1\xc4\x8du, 1937 docent, 1939 izredni in 1946 redni profesor pastoralnega bogoslovja na teolo\xc5\xa1ki fakulteti ljubljanske univerze._NEWLINE_Izdal je knjige: Dobri Pastir (3 zv.; Lj. 1929, 1930, 1932); Sveti red (Lj. 1935); Ascetika (Lj. 1942)). V Bogoslovnem vestniku je poleg kraj\xc5\xa1ih prispevkov in knji\xc5\xbenih ocen objavil razprave: Simbolizem v razlagah rimske ma\xc5\xa1ne liturgije (1928); Sodobni pastoralni problemi (1929); Liturgija in liturgi\xc4\x8dno gibanje (1936); Du\xc5\xa1nopastirski obiski (1937); Zgodovinski razvoj spovedi malih grehov (1938); Telesna pokora in zunanje zatajevanje (1941).'